EELNÕU

NARVA  LINNAVALITSUS

KORRALDUS

Narvas

Sotsiaalteenuste arendamiseks määratud vahendite kasutamine isikliku abistaja teenuse arendamisele

1. ASJAOLUD JA MENETLUSE KÄIK

Narva linnas ei ole isikliku abistaja teenust, mida on võimalik arendada Narva linna Sotsiaalabiametis   liikumis- ja/või nägemis- ja/või vaimupuuetega täisealistele ja alaealistele isikutele, kelle elukoht on rahvastikuregistri andmetel Narva linn. 

Teenuse eesmärgiks on   võimaldada isikule elukvaliteedi tõus kõikides eluvaldkondades osalemise suurendamisega, luua paremad võimalused ühiskonnas toimetulekuks, aidata isikul realiseerida oma sotsiaalset aktiivsust, töötada, võtta osa õpingutest ja huvialaringidest.

Teenuse tulemusena leevendatakse toimetulekuraskusi, võimaldatakse aktiivne osavõtt ühiskondlikust elust, parandatakse/säilitatakse isikute toimetulekuvõimet, välditakse tõrjutust.

Vastavalt Vabariigi Valitsuse 7. veebruari 2008. a määruse nr 44 «2008. aasta riigieelarve seaduses» kohaliku omavalitsuse üksustele tasandusfondi määratud eraldiste jaotus ning jaotamise ulatus, tingimused ja kord § 17 lõikele 4 omavalitsusüksus võib  eraldatud vahenditest 60% kasutada sotsiaaltoetuste maksmiseks või sotsiaalteenuste arendamise kuludeks. 

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja uute sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta. 

Isikliku abistaja teenus on puuetega inimeste toimetulekut   toetav teenus,  seega võib selle teenuse  arendamise kulusid lugeda sotsiaalteenuste arendamise kuludeks.

2. ÕIGUSLIKUD JÄRELDUSED

Vastavalt Narva Linnavolikogu 06.03.2008 otsusele nr 60 „2008.aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalabiametil kasutada sotsiaaltoetuste ning -teenuste osutamiseks ja arendamiseks riigieelarvest määratud vahendeid  isikliku abistaja teenusele arendamisele kuni 100 000 krooni.

4. RAKENDUSSÄTTED

4.1 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Korraldus  jõustub seadusega sätestatud korras.

